Document ID: 31990R0409

*****
ΚΑΝΟΝΙΣΜΟΣ (ΕΟΚ) αριθ. 409/90 ΤΗΣ ΕΠΙΤΡΟΠΗΣ
της 16ης Φεβρουαρίου 1990
για την τροποποίηση του κανονισμού (ΕΟΚ) αριθ. 584/75 περί καθορισμού των λεπτομερειών εφαρμογής σχετικά με το διαγωνισμό για την επιστροφή κατά την εξαγωγή στον τομέα της ορύζης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/76 του Συμβουλίου της 2ης Ιουνίου 1976 που καθορίζει για το ρύζι τους γενικούς κανόνες σχετικά με τη χορήγηση επιστροφών κατά την εξαγωγή και τα κριτήρια του καθορισμού του ποσού τους (1), και ιδίως το άρθρο 4 παράγραφος 2,
Εκτιμώντας:
ότι ο κανονισμός (ΕΟΚ) αριθ. 584/75 της Επιτροπής της 6ης Μαρτίου 1975 περί του καθορισμού των λεπτομερειών εφαρμογής όσον αφορά το διαγωνισμό για την επιστροφή κατά την εξαγωγή στον τομέα της ορύζης (2), όπως τροποποιήθηκε τελευταία από τον κανονισμό (ΕΟΚ) αριθ. 379/89 (3), προβλέπει στο τελευταίο εδάφιο της παραγράφου 2 του άρθρου 1 ότι πρέπει να τηρείται μια προθεσμία τουλάχιστον δεκαπέντε ημερών μεταξύ της ημερομηνίας δημοσιεύσεως της προκηρύξεως διαγωνισμού και της πρώτης ημερομηνίας καθορισμού υποβολής των προσφορών·
ότι μια προθεσμία δέκα ημερών είναι δυνατό να εξασφαλίσει καλύτερα την αποτελεσματική διαχείριση της διαδικασίας διαγωνισμού, επιτρέποντας συγχρόνως την έγκυρη πληροφόρηση των ενδιαφερομένων εμπορευομένων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο της προτελευταίας φράσης της παραγράφου 2 του άρθρου 1 του κανονισμού (ΕΟΚ) αριθ. 584/75 αντικαθίσταται από το ακόλουθο κείμενο:
«Μεταξύ της δημοσιεύσεως της προκηρύξεως διαγωνισμού και της πρώτης ημερομηνίας που καθορίζεται για την υποβολή των προσφορών, πρέπει να τηρείται προθεσμία τουλάχιστον δέκα ημερών. »
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1990.

Labels: 3
17